În România a început producția de măști și combinezoane. Ministrul Economiei, Virgil Popescu, a declarat la Digi24 că, din 15 aprilie, vor există suficiente măști atât pentru medici, cât și pentru populație.

Virgil Popescu, ministrul Economiei: "S-a pornit producția în țară de măști și combinezoane. Primim cereri din partea unor firme care doresc să producă. Săptămâna viitoare vom pune în practică o metodă de achiziție a tuturor - măști și combinezoane inclusiv biocide. Producătorii români să știe că au unde să vândă aceste produse.

Cred că începând cu 15 aprilie vom putea produce suficiente măști să ajungă la populație și la medici. Cred că ești mult mai în siguranță din punct de vedere sanitar dacă ieși din casă purtând o mască".

Redactare G.M.